Senatorul Vergil Chițac a fost adus fără izoletă la Spitalul de Boli Infecțioase din Constanța, deși a fost confirmat pozitiv cu coronavirus/ Senatorul nu purta nici măcar mască de protecție, deși personalul medical era echipat regulamentar

Senatorul Vergil Chițac și soția lui au fost aduși fără izoletă la Spitalul de Boli Infecțioase din Constanța, deși sunt confirmați cu coronavirus.

Aceștia erau însoțiți de o a treia persoană, un apropiat al lui Vergil Chițac, care a coborât din aceeași ambulanță SMURD și care purta doar o mască de protecție.

Parlamentarul liberal și soția nu purtau nici măcar mască de protecție.

Cristina Schipor, șefa Direcției de Sănătate Publică din Constanța, a declarat pentru G4Media că nu instituția sa este responsabilă de echiparea regulamentară a pacienților infectați cu coronavirus, ci Inspectoratul de Situații pentru Urgență Constanța.

știre în curs de actualizare